Onnie skuldig aan rassisme, haatspraak | Maroela Media
Die MRK het met 'n ondersoek teen die onderwyser begin nadat 'n ouer van een van die leerders 'n klag van rassisme aanhangig gemaak het. Die onderwyser is daarvan beskuldig dat hy kinders in die skool k*****s genoem het, die ou Suid-Afrikaanse vlag en 'n foto van Julius Malema, voormalige ANC-jeugligaleier, langs 'n foto van 'n aap teen een van die klaskamers se mure vasgesit het. Die kommissie sê in sy uitspraak dat meeste leerlinge by die skool bevestig het dat die onderwyser rassisties teenoor leerlinge is en ook lyfstraf toepas. "Die onderwyser sal met 'n spieël in die klas rondloop en dan voor 'n swart kind se gesig hou en vra 'wat sien jy?' en wanneer die swart kind sê 'ek weet nie meneer' sal die onderwyser sê 'bobbejaan…jy sien 'n bobbejaan," het die kommissie bevind.
Die kommissie sê die onderwyser is daaraan skuldig bevind dat hy die kinders se reg op gelykheid en menswaardigheid geskend het. Die kommissie sê verder dat lyfstraf 'n oortreding van die Skolewet en grondwet is. Volgens die kommissie het die onderwyser ook die leerlinge aan 'n skadelike leeromgewing blootgestel. Die kommissie stel voor dat daar teen die onderwyser opgetree word en dat die optrede van die skoolhoof ondersoek word. Die kommissie het die departement van onderwys in die Vrystaat 'n jaar kans gegee om die voorkoms van rassisme in openbare skole te ondersoek. Die onderwyser het 45 dae om teen die MRK se bevinding te appelleer.
Hy was al klaar skuldig bevind nog voor die verhoor. Geen blanke onderwyser is meer seker oor sy\haar werk nie. Kyk wat vang daai nar Jansen aan.
Kyk in die spieel! As die skoen jou pas trek hom aan.
Hierdie onderwyser is 'n verleentheid vir Afrikaners. Hy moet ander mense verkleineer om goed te kan voel oor homself. Ek skaam my vir sulkes in ons volk.
Siestog ou Chickenpress
Hendrk, jy behoort jou te skaam, of verkies jy om n blinde mol te wees? Ons afrikaners word per sekond afgekraak, maar moet net eenvoudig stilbly. Stilbly het ook sy perke. Die goed wat vandag skoolgaan het geen maniere nie, en sal ook nooit he nie. As hulle nie kry wat hulle wil he nie is dit altyd as gevolg van rassisme. Word tog wakker en sien die globale prentjie voor jy jou kop laat hang in skaamte…